

РЕПУБЛИКА СЕВЕРНА МАКЕДОНИЈА

УНИВЕРЗИТЕТ „СВ. КИРИЛ И МЕТОДИЈ” ВО СКОПЈЕ

**ШКОЛА ЗА ДОКТОРСКИ СТУДИИ**

Врз основа на член 8, став 1, алинеја 12 од Правилникот за условите, критериумите и правилата за запишување и студирање на трет циклус академски студии – докторски студии на Универзитетот „Св. Кирил и Методиј” во Скопје, Универзитетскиот стручен совет за докторски студии, на 10. Седница одржана на 10.9.2021 година, го донесе следново

У П А Т С Т В О

**за реализација на Конкурсот за запишување студенти на**

**трет циклус студии – докторски студии на студиските програми**

**на Универзитетот „Св. Кирил и Методиј” во Скопје**

**во академската 2021/2022 година**

**Член 1**

Упaтството за реализација на Конкурсот за запишување студенти на трет циклус студии – докторски студии на студиските програми на Универзитетот „Св. Кирил и Методиј” во Скопје во академската 2021/2022 година се донесува со цел да се обезбеди единствен пристап на сите единици при реализацијата на Конкурсот, објавен во дневниот весник „Нова Македонија на 28.5.2021 година и на веб-страницата на Универзитетот.

**Член 2**

Пријавувањето на кандидатите се врши електронски, со испраќање на електронска порака (e-mail) истовремено на две електронски адреси:

* електронска адреса на Универзитетската школа за докторски студии: skola\_za\_ds@ukim.edu.mk
* електронска адреса на факултетот/институтот каде што припаѓа студиската програма:

|  |  |  |
| --- | --- | --- |
| **Факултет/институт каде што припаѓа студиската програма** | **Код** | **Електронска адреса** |
| Архитектонски факултет | ARH | iii-af@ukim.edu.mk |
| Градежен факултет | GRF | iii-gf@ukim.edu.mk |
| Машински факултет | MAF | iii-maf@ukim.edu.mk |
| Медицински факултет | MED | iii-medf@ukim.edu.mk |
| Педагошки факултет „Св. Климент Охридски” | PED | iii-pedf@ukim.edu.mk |
| Правен факултет „Јустинијан Први” | PRA | iii-prf@ukim.edu.mk |
| Природно-математички факултет | PMF | iii-pmf@ukim.edu.mk |
| Стоматолошки факултет | STF | iii-stf@ukim.edu.mk |
| Технолошко-металуршки факултет | TMF | iii-tmf@ukim.edu.mk |
| Факултет за ветеринарна медицина | FVM | iii-fvm@ukim.edu.mk |
| Факултет за дизајн и технологии на мебел и ентериер | FDT | iii-fdtme@ukim.edu.mk |
| Факултет за драмски уметности | FDU | iii-fdu@ukim.edu.mk |
| Факултет за електротехника и информациски технологии | FEI | iii-feit@ukim.edu.mk |
| Факултет за земјоделски науки и храна | FZN | iii-fznh@ukim.edu.mk |
| Факултет за информатички науки и компјутерско инженерство | FIN | iii-finki@ukim.edu.mk |
| Факултет за музичка уметност | FMU | iii-fmu@ukim.edu.mk |
| Факултет за физичко образование, спорт и здравје | FFO | iii-ffosz@ukim.edu.mk |
| Фармацевтски факултет | FAR | iii-ff@ukim.edu.mk |
| Филозофски факултет | FZF | iii-fzf@ukim.edu.mk |
| Филолошки факултет „Блаже Конески” | FIL | iii-flf@ukim.edu.mk |
| Институт за земјотресно инженерство и инженерска сеизмологија | IZI | iii-iziis@ukim.edu.mk |
| Институт за социолошки и политичко-правни истражувања | ISN | iii-isppi@ukim.edu.mk |
| Институт за македонска литература | IML | iii-iml@ukim.edu.mk |
| Институт за македонски јазик „Крсте Мисирков” | IMJ | iii-imj@ukim.edu.mk |
| Институт за фолклор „Марко Цепенков” | INF | iii-if@ukim.edu.mk |
| Православен Богословски факултет „Свети Климент Охридски“ во Скопје | PBF | iii-pbf@ukim.edu.mk |
|   |   |   |
|   |   |   |
| **Факултет/институт каде се пријавува за студиските програми со повеќе организатори** | **Код** | **Електронска адреса** |
| **Економски факултет, - за Организациони науки и управување (менаџмент)/** со Економски институт и Институт за социолошки и политичко-правни истражувања**- за Економски науки /** со Економски институт- **за Статистички методи за бизнис и економија /** со Економски институт | EKF | iii-ef@ukim.edu.mk |
| **ЈНУ Институт за национална историја- за Културна историја и географија на Македонија /** со Природно-математички факултет **- за Историја на Македонија/** со Филозофски факултет | INI | iii-ini@ukim.edu.mk |

Во предмет (subject) на електронската пошта, кандидатите го наведуваат факултетот/институтот – организатор на студиската програма за која поднесуваат документи и код според кој ќе бидат објавени ранг-листите на кандидатите.

Секој кандидат сам го генерира својот код, на следниов начин:

код на факултетот/институтот + првите 7 бројки од единствениот матичен број на кандидатот.

Како текст на електронската порака, кандидатот пишува:

* име и презиме;
* студиска програма на која конкурира;
* факултет/институт – организатор на студиската програма.

Кандидатот кој се пријавува на Конкурсот, во прилог на приjавата, на двете електронски адреси, треба да ги прикачи (во Attach File) скенирани следниве документи (во PDF-формат):

* пријавен лист со назначување на избраната студиска програма за која конкурира (**O1-ПК-Пријавен лист за конкурирање**);
* писмо за мотивација со назначување на областа на истражување;
* првична согласност на ментор од листата на ментори (**O2-ПСМ-Првична согласност на ментор**);
* кратка биографија;
* уверение за положени испити од прв циклус студии, односно од додипломски студии;
* уверение за положени испити од втор циклус студии, односно од постдипломски студии;
* диплома од прв циклус студии, односно од додипломски студии;
* диплома од втор циклус студии, односно од постдипломски студии;
* сертификат/уверение за познавање на англиски јазик;
* кандидатите кои своето високо образование, додипломски студии (прв циклус) и постдипломски студии (втор циклус), го завршиле во странство, доставуваат нострифицирани документи, со кои се докажува исполнетоста на условите за запишување на трет циклус студии – докторски студии, како и еквиваленција на оценките, доколку системот на оценување е различен од Република Северна Македонија.

Електронските адреси за пријавување на кандидатите се објавуваат на веб-страницата на УКИМ и на единицата – организатор на студиската програма.

**Член 3**

Кандидатите задолжително ќе добијат автоматска потврда дека електронската порака е примена.

**Член 4**

Соодветноста на претходно завршените студии се утврдува од страна на советот на студиската програма.

**Член 5**

По завршувањето на Конкурсот, единицата ја објавува прелиминарната листа на примени кандидати на докторски студии, за секоја студиска програма.

За кандидатите кои не ги исполнуваат условите и критериумите за запишување на докторски студии, се објавува посебна листа.

Листите се објавуваат на веб-страницата на единицата.  Објавата се врши така што личното име на кандидатите се означува со код кој им е познат само на кандидатот и на советот на студиската програма.

Кандидатите имаат право на приговор.

Приговорот се поднесува во писмена форма до советот на студиската програма, односно до советот на заедничката студиска програма. Одлуката на советот на студиската програма, односно советот на заедничката студиска програма по приговорот е конечна.

По завршувањето на постапката по приговорите (доколку ги има), советот на студиската програма, односно советот на заедничката студиска програма ја доставува листата на примени кандидати до Универзитетскиот стручен совет за докторски студии.

Универзитетскиот стручен совет за докторски студии ја утврдува конечната листа на примени кандидати за секоја студиска програма и ја објавува на веб-страницата на Универзитетот со код што го генерирал кандидатот во електронската порака.

Утврдената листа на примени кандидати е конечна.

**Член 6**

Запишувањето на студентите се врши на факултетот/институтот каде што припаѓа студиската програма, а согласно со конечната ранг-листа.

Студените се запишуваат во Одделението за студентски прашања кај координаторот за трет циклус студии и ги доставуваат следниве документи:

* индекс и пријавни листови;
* две фотографии (две фотографии со димензии 3,5 х 4,5 и една со димензии 2х3);
* конечна согласност од менторот (**O3-КСМ-Конечна согласност од ментор**);
* пријава за избор на предмети од академска обука (**O4-ПАО-Пријава за избор на предмети за академска обук**а);
* договор за студирање (**O5-ДС-Договор за студирањ**е);
* потврда за уплатена прва рата од школарината;
* потврда за уплата од 250 евра во денарска противредност за Универзитетската школа за докторски студии.

Студентите при запишувањето ги поднесуваат и оригиналните документи за пријавување што ги испратиле со електронска порака.

**Втор уписен рок**

**Член 7**

По завршувањето на запишувањето на студентите во првиот уписен рок и по доставувањето на податоци за слободни места по студиски програми, Универзитетот ќе ги објави слободните места за запишување во вториот уписен рок, на веб-страницата на УКИМ.

**Член 8**

Ова Упатство влегува во сила со денот на објавувањето во Универзитетски гласник*.*

 **Претседател на Универзитетската школа за**

 **докторски студии**

 **Проф. д-р Христина Спасевска, проректор за настава**